Trenersitasjonen dette året var preget av mange utskiftninger. Brede Skistad trakk seg etter fjorårssesongen da han fikk påvist leukemi. Hans assistent Erik Ruthford Pedersen ledet laget fra starten av 95-sesongen, men trakk seg i mai på grunn av sin sivile arbeidssitasjon. Skistad var da blitt bedre av sykdommen og kom tilbake i jobben, men ledet laget kun i en cupkamp mot Sola og to seriekamper mot Molde og Kongsvinger før han ble syk igjen. Pedersen kom tilbake i tre seriekamper før Steve Perryman tiltrådte med seier i bortekampen mot Viking.